recursal/Fanatic-Fandom huggingface dataset:
Guto Parri

## Guto Wyn Parri

**Mab Jaclyn a Gerwyn ac efaill Tesni Parri.**

Symudodd Guto i'r Cwm gyda'i deulu yn mis Rhagfyr 2018.

Dechreuodd berthynas gyda Luned, ffrind i'w chwaer, gyda llawer o'i ffrindiau a'i deulu yn mynnu trafod y posibilrwydd y byddent yn cysgu gyda'i gilydd.

### **Cyfeilgarwch Ffion a Guto**

Cafodd Ffion Llywelyn sioc i weld Guto wedi pasio allan ar y stryd. Daeth i wybod ei fod wedi bod yn defnyddio canabis fel ffordd i ddygymod a'r trawma oedd yn ei deimlo yn dilyn gweld yr ymosodiad asid ar Matthew Price.

Gyda'i hanes hithau gydag alcoholiaeth cymerodd Ffion Guto o dan ei adain i geisio ei roi rhag dod yn ddibynnol ar y cyffur a datblygodd gyfeillgarwch clos rhwng y ddau. Cychwynnodd Guto ddod yn ymwelydd cyson i Gysgod y Glyn, yn ei ddefnyddio fel lle tawel i weithio ar gyfer ei gwrs Sbaeneg rhithiol. Bu ambell un yn amheus o natur y cyfeillgarwch, yn enwedig yn sgil hanes Ffion gyda Rhys Llywelyn a pan welodd Gerwyn Parri ei fab yn gadael y fflat roedd yn barod iawn i amau'r ddau.
Aaron Monk

## Aaron Dafydd Monk

**Mab Britt Monk ag Owen Morgan. Brawd Chester a Catrin Monk**

### Twyll Neville

Gydag ymddygiad ei fam Britt Monk yn tyfu'n fwy afreolaidd, trodd Aaron at ei ffrind 'Ben' a oedd wedi cwrdd ar-lein mewn gem gyfrifiadurol.

Er i'r ddau erioed gwrdd yn y cnawd daeth y ddau yn agos, Aaron yn hapus i gael rhywun i siarad â nhw. Roedd Ben yn hapus i danseilio Britt ac annog Aaron i'w anwybyddu. Wedi cael cynnig dod i beidio myn di'r ysgol ac i gwrdd â Ben yn y parc cafodd Aaron ei siomi pan nad oedd ei ffrind i'w weld yn unman. Er hyn roedd gwyneb cyfarwydd arall yno, Neville McRoy  - ffrind ei fam oedd wedi sbwylio Nadolig y teulu. Wedi sgwrs fer aeth Aaron adref.

Pan ddaeth cyfle arall i gwrdd â Ben neidiodd Aaron am y cyfle ond yr un oedd y stori. Doedd Ben yr unman i'w weld tra bod Neville, unwaith eto yn digwydd bod yno. Yn ffodus daeth Colin Evans yn ymwybodol o gynllwyniai Aaron ac aeth i chwilio amdano yn y parc. Roedd Colin yn amheus o'r sefyllfa a chafodd Aaron ei wahardd rhag siarad â Ben.

Rhannodd Colin ei ofidion a Garry Monk a threfnodd y ddau i gyfarfod a 'Ben' drwy ddefnyddio ffôn Aaron. Cadarnhaodd eu hamheuon pan gyrhaeddodd Neville yn y man cyfarfod. Rhedodd Garry a Colin ar ei ôl ac wedi cyrraedd y pentref daliodd Megan Harries Colin yn ymosod yn ffyrnig ar Neville.

Arestiwyd Colin ac er i'r Monks roi pwysau ar Megan i newid ei thystiolaeth penderfynodd Colin bledio'n euog am yr ymosodiad a chymryd ei gosb.

Llwyddodd yr heddlu hefyd i greu achos yn erbyn Neville am fagu perthynas amhriodol gyda help tystiolaeth Aaron.

Categori:Cymeriadau
Categori:Cymeriadau cyfredol
Categori:Dyfodiadau 2016
Categori:Genidigaethau 2016
Categori:Y teulu Monk
Categori:Plant Britt Monk
David Tushingham

Gweithio ar y rheilffordd roedd Tush nes iddo ymddeol a myn i fyw i Frynawelon.

Drwy dynnu coes i ddechrau daeth ef a Maggie Mathias yn ffrindiau, ond blodeuodd eu cyfeillgarwch tros amser. Pan benderfynodd Harri Parri a Jacob Ellis dynnu coes Tush drwy anfon cerdyn Sant Ffolant at Maggie. Cymerodd Maggie'r cwbl o ddifrif a dechreuodd pobl hel straeon amdani hi a Tush. Trefnwyd i fynd allan am swper, ond er mawr ryddhad i Tush cafodd Maggie bwl o'r gout. Fodd bynnag, aeth y ddau allan rai wythnosau'n ddiweddarach ac er mawr syndod iddo'i hun, roedd Tush yn mwynhau cwmni Maggie.

Wrth adeiladu ffordd osgoi ar gyrion y pentref yn 1978 daethpwyd o hyd i gorff. Aeth yr heddlu â Tush i mewn i'w holi gan eu bod yn credu mai ei hen gariad oedd hi. Cyfaddefodd wrth Sarjant Tal Jenkins yn ddiweddarach ei fod yn amau mai ei frawd oedd yn gyfrifol.

Daeth ymwelydd o America draw i Gymru i chwilio am Tush a darganfu fod ganddo deulu cefnog dramor. Aeth Tush ei hunan i America wedyn a threuliodd ran helaeth o 1982 yno.

Pan gaewyd Brynawelon cafodd Tush lety gan Maggie.

Penderfynwyd gwneud y peth yn barchus ac ychydig ddyddiau cyn Nadolig 1988 priodwyd y ddau. Bu i'r ddau fwynhau eu mis mel yn Mallorca.

Ar ôl blynyddoedd o segura roedd Tush yn gweithio eto yn y siop ac yno y bu nes i Maggie ac yntau ymddeol yn 1992.

Yn gapelwr selwg, roedd wastad yn barod i achub yr achos ym Methania.

Wedi marwolaeth Maggie daeth yn gyfeillgar gyda Beryl Nicholas a cafodd ei siomi yn arw pan glywodd ei bod wedi dyweddio a'r parchedig William Jones. Bu i Beryl newid ei meddwl a throi William i lawr ac ar ôl cyfnod gofynodd hi i Tush ei phroiodi. Cytunodd ef a bu i'r ddau briodi mewn seremoni fawreddog yn 2001.

Ychydig ddyddiau cyn i David a Beryl fynd i symud i fyw i gartref henoed Maesglas gyda'i gilydd, bu David farw ar 8 Tachwedd 2002, yn dawel yn ei gadair, ar ôl salwch byr yn deillio o godthumb|328px|Golygfa olaf David Tushingham ym mis Tachwedd 2002wm ar Stryd Fawr Cwmderi.

Categori:Cymeriadau
Categori:Cyn Gymeriadau
Categori:Preswylwyr Bryn Awelon
Categori:Gweithwyr y Siop
Categori:Cymeriadau gwreiddiol
Categori:Cymeriadau marw
Categori:Teulu Tushingham
Categori:Ymadawiadau 2002
Categori:Marwolaethau 2002
Gill Morgan

**Sarjant gyda'r heddlu fu'n rhedeg Siop y Pentref am gyfnod gyda'i phartner Brian Wilcox.**

Daeth i Gwmderi ym Medi 1996, ac un o'i gorchwylion cyntaf oedd ymchwilio i mewn i honiadau fod Dr Andrew Evans yn stelcio'r Dr Rachel Price.

### **Sarjant yn y siop**

O fewn dim cafodd swydd fel sarjant newydd Cwmderi. Roedd hi rhwng dau feddwl am symud i bentref mor fach â phawb yn gwybod ei busnes ond cafodd fwynhad o’r gwaith wedi gwneud y penderfyniad.

Doeth pethau ddim hanner mor dda yn ei bywyd carwriaethol. Roedd Gill wedi bod yn gweld Brian Wilcox, dyn priod yn byw yn Leeds am gyfnod hir ac roedd hi wedi colli amynedd gyda’i addewidion i adael ei wraig Delyth Wilcox. Plediodd Brian ar Gill gyda’r newyddion fod wedi gadael ei wraig o’r diwedd a'i fod yn barod i gychwyn bywyd newydd gyda hi - rhywbeth nad oedd yn hollol wir.

Yn frwdfrydig am eu cychwyn newydd gwelodd Gill gyfle i Brian pan welodd fod Siop y Pentre wedi cael ei roi ar y farchnad gan Olwen Parry. A Brian heb waith a’r cwpwl heb gartref byddai buddsoddi yn y siop yn gyfle gwych. Rhoddodd Gill ei holl arian i mewn i’r fenter ond pitw oedd cyfraniadau Bryan, nes iddo ail-forgeisi ei gartref yn Leeds, yn ddiarwybod i’w wraig.

Symudodd Gill a Brian i mewn i’r siop ond gyda Brian yn dychwelyd i Leeds bob penwythnos i weld ei blant cychwynnodd craciau ymddangos yn y perthynas yn o fuan.

Categori:Gweithwyr y Siop
Categori:Heddlu
Categori:Cymeriadau
Categori:Cyn Gymeriadau
Categori:Dyfodiadau 1996
Categori:Ymadawiadau 1998
Eirwen Dol Goch

**Ffermwraig leol, a gwraig Elfed.**

Bu Denzil yn gweithio ar y fferm yn haf 2003, yn helpu gyda'r silwair, ond roedd Eirwen wedi cymryd ffansi ato. Ond doedd Denzil ddim mor hoff ohoni hi.

Cafodd berthynas fer gyda Bleddyn Matthews yn ddiweddarach, y tu-ôl i gefn ei gŵr Elfed.
Categori:Cymeriadau
Categori:Cyn Gymeriadau
Categori:Dyfodiadau 2003
Hafan

Un o gyfresi teledu mwyaf poblogaidd Cymru yw ***Pobol y Cwm*** ac yr opera sebon mwyaf hirhoedlog a gynhyrchir gan y BBC. Crewyd y gyfres gan y dramodydd Gwenlyn Parry a'r cynhyrchydd John Hefin

Wedi'i lleoli ym mhentref dychmygol Cwmderi yng Nghwm Gwendraeth, Sir Gaerfyrddin, mae'r gyfres opera sebon hon yn canolbwyntio ar fywyd, gwaith, cariad a materion teuluol. Ar wahân i rygbi, dyma'r rhaglen mwyaf poblogaidd ar S4C.

Fe ddechreuodd y gyfres ar 16 Hydref 1974; felly dim ond Coronation Street ac Emmerdale sydd wedi parhau yn hirach na *Pobol y Cwm* ar y teledu ym Mhrydain. Yn y dyddiau cynnar fe'i ddarlledwydar rwydwaith BBC 1. Wedi i S4C gael ei sefydlu, trosglwyddodd y gyfres i'r sianel honno a bellach fe'i darlledir bum noson yr wythnos trwy gydol y flwyddyn.

Ar y dechrau, pentref tawel iawn oedd Cwmderi er gwaethaf perthnasau personol anodd. Tueddai'r straeon ganolbwyntio o gwmpas cartref y henoed Brynawelon a'r dafarn leol, Y Deri Arms. Mae'r dafarn yn dal i fod yn ymgynullan pwysig yn yr opera sebon, yn ogystal â siopau a chartrefi'r sawl sy'n byw yng Nghwmderi.

Ddiwedd y 90au, codwyd set barhaol i'r gyfres y tu ôl i faes parcio BBC Cymru yn Llandaf, Caerdydd, gan hwyluso'r ffilmio a rhoi cartref parhaol i'r rhaglen.Yn 2012 agorwyd pentref drama Porth y Rath a symydwyd y cynhyrchiad i set barhaol newydd ar y safle.
Amanda Jordan

Mam Lisa Jordan, y ferch a gafodd ei chipio gan Gina Walters.

Cipwyd Lisa yn ystod haf 1995 o Llundain a dychwelodd Gina i Gwmderi gyda'r ferch ifanc.

Er i Eileen, ei chwaer sylwi yn syth mai nid Gwen, merch Gina oedd y ferch llwyddodd Gina i'w perswadio fod Gina wedi gwneud trefniant gyda fam y plentyn i'w mabwysiadu, rhybeth nad oedd yn wir.

Yn ystod adeg y Nadolig 1996 derbyniodd Glan Morris gerdyn post gan Rod Phillips yn datgelu fod Gwen dal gydag ef yn Bahrain. Yn fuan iawn bu'r heddlu yn ceisio cwestiynnu Gina am bwy oedd y ferch yn ei gofal a gwnaethpwyd y cysylltiad rhwng cipio Lisa Jordan a'r "Gwen' newydd.

Gwelwyd Amanda Jordan ar y teledu yn gwneud apêl ar gyfer dychwelyd diogel ei merch.

Wedi diwedd y gwarchae daeth Amanda i'r llys i weld Gina yn cael ei gyrru i'r carchar heb fechniaeth.
Categori:Cymeriadau
Categori:Cyn Gymeriadau
Categori:Dyfodiadau 1996
Categori:Ymadawiadau 1996
Categori:Gwestai 1996
Categori:Saeson
Beryl Tushingham

**Mam Cassie. Cyn fam-yng-nghyfraith Teg Morris. Nain Steffan a Mai.**

Yn 1997 y daeth Beryl i Gwmderi gynta a hynny oherwydd ei bod hi'n anhapus iawn yn y cartre henoed ble'r oedd hi'n byw. Llwyddodd i berswadio Cassie i adael iddi ddod i fyw i'r Deri Arms a buan iawn y dechreuodd hi fynd ar nerfau Teg.

Bu Teg yn rhoi gwersi gyrru iddi am sbel ond penderfynodd Teg nad oedd hi'n ffit i fod ar y ffordd. Cymerodd Steffan yr awenau ond anhapus iawn oedd yntau i roi gwersi iddi hefyd.

Pan ddaeth i wybod am berthynas Cassie a Huw ceisiodd ei gorau glas i roi stop ar y cwbl.

'Roedd Teg yn lloerig gyda hi ar ôl i Cassie ei adael ac aeth Beryl i fyw at Steffan a Hywel Llywelyn yn Nghysgod y Glyn am gyfnod.

Ar ôl sbel cafodd fynd yn ôl at Teg a bu'n gefn mawr iddo gan nad oedd yn hapus gydag ymddygiad Cassie.

Collodd Beryl ei chydymdeimlad tuag at Teg ar ôl iddo fwrw Cassie ac ar ôl i Cassie symud allan o'r Deri bu Beryl hefyd yn byw gyda hi a Steffan.

Pan symudodd Cassie a Mai i'r Felin at Hywel aeth Beryl gyda nhw.

#### **Diwedd y daith i Dyff**

Yn 2000 roedd trigolion y pentref yn cael trafferthion diddiwedd gan griw o bobol ifanc yn cynnwys Melanie Griffiths ag Alan Price. Roedd y caffi dan reolaeth Diane Francis yn darged cyson yn ogystal â'r swyddfa heddlu ble'r oedd **Beryl Nicholas** newydd gychwyn sydd newydd fel derbynnydd.

Yn benderfynol o brofi ei bod hi'n abl o wneud y gwaith roedd Beryl yn gyndyn o reportio galwadau ffug y criw hyd yn oed wedi i Reg Harries geisio rhoi perswâd arni.

Ceisiodd Reg gymryd materion i'w ddwylo'i hyn a mynd i gael gair hefo tad Alan, Frank Price. Doedd fawr o groeso ar yr aelwyd; gyda Frank yn ymddwyn yn fygythiol â'n hollol anfodlon o dderbyn y cwynion yn erbyn ei fab.

Yn sgil ymddygiad y criw ifanc penderfynodd rai o'r trigolion gymryd tro yn cadw golwg tu allan i'r orsaf heddlu. Ar dro Teg Morris llwyddodd Alan Price i'w wthio i'r eithaf drwy sôn am berthynas newydd Cassie Morris a Hywel Llywelyn a tharodd Teg ef.

### Bywyd carwriaethol Beryl

Gofynnodd y gweinidog, William iddi hi ei briodi ond er derbyn yn wreiddol gwrthod wnaeth Beryl yn y pen draw.

Roedd hi â'i llygaid ar David Tushingham a ddaeth a gwir gariad i'w bywyd. Cytunodd y ddau ar ddyweddiad byr a priododd y ddau yn fuan wedi hynny mewn priodas fawreddog a rhamantus.

Symudodd Beryl i fyw efo'i gwr Tush, ond roedd yn cafodd hi'n anodd setlo yno gan fod yn lle yn llawn atgofion o Maggie, gwraid gyntaf Tush. Cytunodd Tush i symyd i fyngalo ychydig yn nes i'r pentref i'r ddau gael cychwyn newydd.

Mi gawson nhw drafferth efo Dean ac Yvonne ond bu i Brandon Monk gael eu gwared nhw.

Pan gaeodd y swyddfa heddlu bu Beryl ychydig yn nerfus acbu iddi hi a Tush brynu ffonau symudol yr un ar gyfer eu diogelwch.

### Marwolaeth

Yn 2019 wedi i Cassie ddychwelyd i Gwmderi datgelwyd fod Beryl wedi marw o gancr.
10 Medi 2018

1. ail-cyfeirio Nodyn:Penod

## Plot

Deffrai Non ar fore ei dêt gyda DJ i weld bod sbot enfawr ar ei hwyneb. Dyw ymdrechion Debbie i gael ei wared ond yn gwneud pethau'n waeth.

Gofynnai DJ i Sara os caiff adael y gwaith yn gynnar er mwyn paratoi pryd o fwyd arbennig ar gyfer Non gwrthod yw ateb Sara gan ei bod hithau wedi gwneud cynllwynion i fynd draw i'r caffi i helpu Kelly ailwampio'r lle.

Pan aiff Non hebio i'r caffi mynnai Sara a Kelly ei helpu drwy roi 'make-over' iddi.

Er gwaethaf eu hymdrechion, ar ôl y trawsnewidiad caiff  Non draed oer. Poenai y bydd DJ yn ei gweld yn ddiflas. Er i Ricky Jones ei hannog i fynd amdani, gadawai hi DJ ar ben ei hun yn siomedig.

Paratoa Britt i gyfweld ymgeiswyr ar gyfer swydd deifar yn Deri Deithio yn sgil absenoldeb Garry. Un o'r ymgeiswyr yw Ed ond llwyddai Kelly i roi ei throed ynddi drwy feirniadu swydd bresennol Ed yn y Sosban Chips, busnes sydd yn eiddo i Britt.

Arian sydd ar feddyliau'r teulu Jones wrth iddyn nhw feddwl am ffyrdd i hel yr arian i yrru Ricky i'r coleg. Mae Kath yn gwerthu stoc o'r Salon tra bod Mark yn penderfynu ceisio am y swydd yn y tacsis.

Yn ei gyfweliadau ceisiai Mark gael Britt i gydymdeimlo gyda'i fwriad o ennill mwy o arian er mwyn Ricky ond er mawr syndod iddo ef a Ed, daw Kath hefyd am gyfweliad. Yn y diwedd caiff Kath gynnig y swydd er mawr siom i'r ymgeisydd eraill.

Caiff Ricky ei adael yn gwarchod y caffi tra bod Kelly a Sara yn trafod eu cynllwynion a chaiff gynnig swydd barhaol yn sgil ei waith.

Trefnai Sara i Kelly gael cyfarfod gyda chwmni Cae Glas er mwyn cael cynnyrch ffres ag organig ar gyfer y caffi ond caiff Kelly sioc pan gyrhaeddai Sioned ar ei gyfer. Er gwaethau eu hanes cytunai Kelly roi tri mis o gytundeb treial iddi.

## Cast

Non Mererid - Gwawr Loader

Debbie Collins - Maria Pride

Britt Monk - Donna Edwards

Kelly Evans - Lauren Phillips

Kath Jones - Siw Hughes

Ricky Jones - Tomos West

Richard 'DJ' Ashurst Junior - Carwyn Glyn

Sara Francis - Helen Rosser Davies

Sioned Charles - Emily Tucker

Mark Jones - Arwyn Davies

Categori:Cyfres 45
Categori:Ymddangosiadau Non Mererid
Categori:Ymddangosiadau Debbie Collins
Categori:Ymddangosiadau Britt Monk
Categori:Ymddangosiadau Kelly Evans
Categori:Ymddangosiadau Kath Jones
Categori:Ymddangosiadau Ricky Jones
Categori:Ymddangosiadau DJ
Categori:Ymddangosiadau Sara Thomas
Categori:Ymddangosiadau Sioned Rees
Categori:Ymddangosiadau Mark Jones
Categori:Penodau
Categori:Penodau 2018
Idwal Lake

**Brawd Gladys Lake a gŵr i Jinnie.**

Bu Idwal yn ymwelydd cyson i Gwmderi tuag at ddiwedd yr 80au gan gychwyn gyda phriodas ei chwaer a Ivor Seymour.

Yn dilyn hunanladdiad Ivor bu Idwal yn gefn mawr i Gladys a helpodd iddi werthu ei chartref yn Rhif 7, Stryd Fawr a'i gwahodd i fyw gyda ef a'i wraig yn Nghaernarfon.

Dychwelodd unwaith eto yn 1990 ar wyliau gyda'i chwaer, lle buon yn aros yn Y Deri Arms.

Categori:Y teulu Lake
Categori:Y teulu Seymour
Categori:Cymeriadau
Categori:Cyn Gymeriadau
Categori:Cymeriadau o'r gogledd
Categori:Dyfodiadau 1986
Categori:Ymadawiadau 1990
Categori:Gwestai 1986
Categori:Gwestai 1989
Categori:Gwestai 1990
29 Awst 2001

1. ail-cyfeirio Nodyn:Penod

## Plot

Ceisiai Hywel esbonio i Cassie ei resymau tros gael dawnsio lap yn y clwb a'i bod yn meddwl bydd y busnes yn fenter ariannol wych. Caiff Cassie'n hi'n anodd derbyn dadl Hywel. Daw i'r penderfyniad ei bod wedi laru ar eu ffraeo a'i esgusodion llipa a'i bod am anwybyddu Hywel o hyn ymlaen ag y caiff o wneud fel y mynno.

Dyw Stacey ddim yn cael mynd i weld Dave yn yr ysbyty ar ôl i'r staff darganfod tabledi cysgu wedi eu cuddio yn ei fatres. Maent yn poeni am ei gyflwr meddyliol a'i bod yn cysidro hunan laddiad.

Pan gaiff y cyfle holai Stacey Dave am y tabledi a gofynnai iddo a oedd yn bwriadu lladd ei hun. Dwedai ef ei fod ddim eisiau edrych tros ei ysgwydd am weddill ei oes ag y byddai well ganddo fynd gyda rhywfaint o urddas. Ar ôl cysidro ei hopsiynau dywed Stacey ei bod hi'n fodlon helpu ddoi ffoi o'r ysbyty.

Ceisiai Llew gael Bleddyn Matthews i ddod yn ôl at ei raglen radio yn Cwm FM.

Cyfaddefai Delme wrth Llew am yr hyn ddwedai Dai wrtho ynglŷn â’i berthynas gyda'i wraig.

Tra bod Jason a Sara yn paratoi am noson allan i'r ddau ohonyn nhw mae Emma yn cychwyn poeni am Diane gan i neb ei gweld hi trwy'r dydd. Pan aiff Jason i edrych amdani yn ei ystafell wely dwedai hi ei bod angen siarad ag yntau, Emma a Sara am fater pwysig.

Datgelai Diane ei bod hi wedi bod yn trio'n galed i wneud llwyddiant allan o'r Deri a bod eu cael o'i chwmpas fel teulu wedi bod yn bleser iddi ond bod Stacey wedi cau derbyn ei chynigion felly bod rhaid rhoi notis i'r tri ohonynt, ag y bydd rhaid i'r teulu adael y Deri.

## Cast

Hywel Llywelyn - Andrew Teilo

Cassie Morris - Sue Roderick

Jason Francis - Rhys ap Hywel

Sara Thomas - Helen Rosser Davies

Emma Francis - Catrin Arwel

Dave Marshall - Robert Gwyndaf Jones

Doctor - Manon Prys

Stacey Jones - Shelley Rees

Llew Matthews - Rhys Parry Jones

Bleddyn Matthews - Dewi Rhys Williams

Diane Harries - Victoria Plucknett

Delme Jenkins - Gwyn Vaughan Jones

## Lleoliadau

Y Felin

Y Deri Arms

Yr Ysbyty

Fflat y DeriCategori:Cyfres 28

Categori:Ymddangosiadau Hywel Llywelyn
Categori:Ymddangosiadau Cassie Morris
Categori:Ymddangosiadau Jason Francis
Categori:Ymddangosiadau Sara Thomas
Categori:Ymddangosiadau Emma Francis
Categori:Ymddangosiadau Dave Marshall
Categori:Ymddangosiadau Stacey Jones
Categori:Ymddangosiadau Llew Matthews
Categori:Ymddangosiadau Bleddyn Matthews
Categori:Ymddangosiadau Diane Francis
Categori:Ymddangosiadau Delme Jenkins
Categori:Penodau
Categori:Penodau 2001
29 Awst 2000

## Plot

1. ail-cyfeirio Nodyn:PenodCaiff Kath fraw wrth ddeffro i weld rhywun yn glanhau ffenestri'r Deri. Caiff Stacey wared arno gan esbonio i'r glanhawr na swydd Dyff oedd glanhau'r ffenestri. Wedi cael gwared arno, daw Stacey i ofyn i Kath os caiff ddod adref i fyw yn y Deri.

Mae Kath yn amau nad yw Stacey yn rhannu'r holl mae hi'n wybod am sut bu fraw Frank Price, ac er ei bod eisiau cymodi gyda'i merch dywed ei bod hi ond yn fodlon maddau i Stacey a'i gadael yn ôl i'r dafarn os yw hi'n gadael Dave Marshall.

Clywai Gareth Wyn, Derek yn trafod yr arian mae wedi chael ar ôl gwerthu'r garej gyda Doreen. Dilynai’r ddau i'r Deri a cheisio'i chael i fuddsoddi eu harian gyda'i gwmni ef. Ystyriai' Derek y cynni go ddifrif a gofynnai am gyngor gan Doreen os yw cynnig Gareth Wyn yn un call.

Darllenai Rhian Haf a Denise negeseuon y maent wedi derbyn ar y we gan y rhai sydd wedi bod yn eu gwylio ar y webcam. Ar ôl gweld neges gan Jordan daw Rhian i'r penderfyniad ei bod wedi cael digon o aros yn gaeth yn y tŷ a'i bod yn benderfynol o adael y cytundeb yn fuan. Esboniai Denise na fydd Gareth Wyn yn ei thalu os caiff y cytundeb ei dorri ond mae Rhian yn benderfynol.

Daw Gareth Wyn i roi stop i Rhian adael ar ôl gweld yr hyn oedd yn mynd ymlaen ar y we. Yn ystod ffrae rhwng y ddau llwyddai Rhian i sbwylio rhai o baentiadau Denise ar gamgymeriad.

 Daw Doreen i gydymdeimlo gydag Alan ar ôl farwolaeth ei dad. Honnai Alun nad yw'n galaru ond ceisiai Melanie gael ef i rannu ei wir deimladau.  Pan welai Stacey ef yn y stryd ceisiai hi gydymdeimlo gydag Alan ond nid yw'n barod i dderbyn caredigrwydd ganddi o ystyried hanes eu teuluoedd..

 Rhannai Hazel y newyddion gyda Doreen bod Ieuan wedi ei gadael yn sgil yr helynt gydag Alan, Melanie a genedigaeth Indeg.

## Cast

Kath Jones - Siw Hughes

Stacey Jones - Shelley Rees

Denise - Melisa Mai Annis

Rhian Haf Harries - Debbie Jones

Derek Jones - Hywel Emrys

Doreen Bevan - Marion Fenner

Gareth Wyn Harries - Rhodri Wyn Miles

Melanie Griffiths - Elin Jones

Alan Price - Meredudd Jones

Hazel Griffiths - Jennifer Lewis

## Lleoliadau

Y Deri Arms

Ty Gareth Wyn

Maes Parcio'r Deri Arms

Y Stryd Fawr

Categori:Ymddangosiadau Kath Jones
Categori:Ymddangosiadau Stacey Jones
Categori:Ymddangosiadau Denise
Categori:Ymddangosiadau Rhian Haf Harries
Categori:Ymddangosiadau Derek Jones
Categori:Ymddangosiadau Doreen Bevan
Categori:Ymddangosiadau Gareth Wyn Harries
Categori:Ymddangosiadau Melanie Griffiths
Categori:Ymddangosiadau Alan Price
Categori:Ymddangosiadau Hazel Griffiths
Categori:Cyfres 27
Categori:Penodau
Categori:Penodau 2000
The Welcome Party

### Items Available

Pizza Pin, Green Duck, Funny-Face Glasses, Firework Rocket Launcher, Alumni Jacket

On June 25, 2017, 11:35 PM EST the Welcome Party launched with new items that were free. Scheduled to end on July 13, 2017. The items that could be collected were a Pizza Pin, Green Duck, Funny-Face Glasses, Firework Rocket Launcher, Alumni Jacket during this event.

## Trivia

* The Welcome Party was supposed to be released on July 13, 2017 according to the newspaper during the Beta Party. It later got changed after an update.
* During this event, you were given a clipboard as soon as you logged in. Showing you different items that could be obtained by visiting a certain room.
* You could also transform as a blue puffle during this event!

## Gallery

TownNight Club RooftopDockIcebergStageCove
Jim James

**Cynghorydd a** **oedd yn rhan o gynllwyn i brofi fod Reg Harries a Doreen Bevan yn llwgr.**

Roedd Jim ar bwyllgor y byddai wedi cynnig digon o waith i Pwll Bach i gadw'r cwmni ar ei draed.

Gydag Ieuan Griffiths yn parhau i roi pwysau ariannol enfawr ar Bwll Bach trodd Reg a Doreen Bevan at fesurau eithafol i sicrhau'r cytundeb gan y Cyngor.

Cwrddai Reg a’r Jim ble dderbyniodd awgrymiadau cryf y byddai’r cynghorydd yn agored i gael ei lwgrwobrwyo.

Er i’r awgrym fod yn hollol groes i egwyddorion Reg wrth i sefyllfa ariannol y pwll ddirywio daeth i’r penderfyniad y bod rhaid gweithredu i achub y cwmni.

Gyda Doreen wrth ei ochor cyfarfu Reg a’r cynghorydd mewn bwyty lle cynigion nhw swm sylweddol o arian iddo. Daeth i’r amlwg yn syth mai trap oedd y cyfan - roedd Jim wedi derbyn gwybodaeth gan Ieuan Griffiths fod Reg yn llwgr, ac roedd y cyfarfod wedi cael ei drefnu er mwyn casglu tystiolaeth.

Roedd Griffiths yn fuddugol ac arestiwyd Reg a Doreen.

Categori:Cymeriadau
Categori:Cyn Gymeriadau
Categori:Dyfodiadau 1996
Categori:Ymadawiadau 1996
Categori:Cynghorwyr
Jamie Fenchurch

**Merch ysgol bu'n gweithio i Jesse yn dosbarthu cyffuriau.**

Yn dilyn cwymp Ricky Jones oddi ar do Siop y Pentre wedi iddo gymryd cyffuriau ar ddamwain roedd ei dad, Mark Jones yn benderfynnol o ddargnafod pwy oedd y 'dealer'.

Ar wybodaeth gan Sioned Charles llwyddodd i ddod ar draws Jamie oedd wedi bod yn gweithio i'r delaer er peth amser yn dosbarthu cyffuriau. Honnai Jamie nad oedd yn gwybod pwy oedd y dealer ei hun, bod y cwbwl yn cael ei wneud drwy'r ffôn.

Yn ddiweddarach disgynnodd gyffuriau allan o fag Jamie yn yr ysgol o flaen ei athrawes Ffion Llywelyn. Galwyd yr heddlu i'w cwestiynnu a cafodd ei diarddel o'r ysgol.

Parhaodd Jamie i weithio i Jesse ond pan welodd hithau Jamie yn siarad gyda'r heddlu herygipwyd hi. Yr unig dyst i'r digwyddiad oedd Sioned Charles.

Yn ddiweddarach darganfuwyd corff Jamie ond llwyddodd Jesse i ffoi o'r wlad i osgoi' chosb.
1981

## Straeon

### Datblygu perthynas Reg a Megan

Er i Megan James ei wrthod i ddechrau, ni roddodd Reg Harries y gorau i'w ymdrechion i'w hudo ac o dipyn i beth dechreuodd Megan gynhesu tuag ato. Dechreuodd Maggie Mathias hel straeon amdanynt and ni wnaeth hynny unrhyw wahaniaeth i'r berthynas oedd yn datblygu. Cyn diwedd y flwyddyn gofynnodd Reg i Megan ei briodi.

### Lladrad Sean

Dygodd Sean Flynn nwyddau o iard Herbert Gwyther a bu'n rhaid i'r sipsiwn ddianc o Gwmderi.

### Trafferthion arianol Nerys

Roedd Nerys Cadwaladr mewn trafferthion ariannol a bu Gladys Lake a Megan yn ceisio meddwl am ffyrdd i'w helpu. Yn y diwedd anfonodd Megan arian ati'n ddi-enw.

### Prifathrawes newydd

Cafodd Beth Leyshon gyfweliad am swydd prifathrawes, ond aflwyddiannus fu ei chais a phenodwyd Beti Griffiths. Symudodd hi a'i gwr Colin i fferm ger y pentref gyda'i merch o'i phriodas gyntaf, Cathryn Griffiths.

### Eisteddfod y pentref

Cynhaliwyd Eisteddfod y pentref ond gwrthododd T L Thomas feirniadu ar ôl hanner nos gan ei bod bellach yn ddydd Sul!

### Tim dartiau'r Deri

Darganfu Harri Parri dalent gudd T L - roedd yn chwaraewr dartiau heb ei ail! Perswadiwyd ef i chwarae i dim Y Deri Arms yn erbyn y Bull, Llanarthur. Cytunodd T.L. ar yr amod nad oedd y gem yn cael ei chwarae yn y bar! Ar y ffordd adref o'r Bull torrodd bws mini Brynawelon i lawr - roedd Harri'n poeni am ymateb y metron
Jac Daniels

Glöwr oedd Jac pan ymddangosodd gyntaf yn 1976, ond wedi iddo golli ei waith yn y pwll lleol aeth i bartneriaeth gyda Wayne Harries ac agorodd y ddau garej yn y pentref.

Mewn damwain yn y garej hon, collodd ei olwg a bu'n ddall am gyfnod.

Dangosodd Jac ddiddordeb yn gynnar iawn yn Sabrina Harries, chwaer Wayne, ond bu hefyd yn dangos peth diddodeb yn Beth Leyshon ar yr un pryd.

Sabrina, fodd bynnag, enillodd y frwydr hon a phriododd hi a Jac, ag yntau yn parhau i fod yn ddall.

Yn fuan wedyn ganwyd mab iddynt, Robert Dilwyn Daniels.

Yn anffodus cafodd Jac drafferth i aros yn ffyddlon i Sabrina ac wedi i bethau fynd i'r pen, penderfynodd Jac adael Cwmderi a mynd i fyw i Fryste. Dilynodd Sabrina ef gyda Robert Dilwyn.

Dros gynfod daeth Jac yn gaeth i alcohol. Ar ymweliad yn 1999 gorfodwyd iddo fynd i'r ysbyty ar ôl gor-yfed.

Erbyn 2004 roedd Sabrina a Jac wedi gwahanu ers rhai blynyddoedd. Dychwelodd i Gwmderi pan oedd Sab wedi dyweddio â Dai Ashurst. Rhoddodd Dai arian i Jac er mwyn iddo gadw draw ond defnyddiodd yr arian i brynu diod. Yfodd ei hyn i farwolaeth a bu farw toc wedi priodas Sabrina a Dai.

Categori:Dyfodiadau 1976
Categori:Gweithwyr y Garej
Categori:Ymadawiadau 1984
Categori:Gwestai 1999
Categori:Gwestai 2004
Categori:Marwolaethau 2004
Categori:Marwolaethau
Categori:Cymeriadau
Categori:Cyn Gymeriadau
Ceinwen Owen

**Mam Megan Harries a nain Gareth Wyn a Rhian Haf.**

Ym medydd Gareth Wyn yr ymddangosodd Mrs Owen yn gyntaf, a phan aeth Megan a Cliff ei gŵr ar wyliau daeth hi i lawr i helpu Dil Harries redeg y Deri. Llwyddodd mewn cyfnod byr iawn i godi gwrychyn nifer o'r ffyddloniaid.

Yn 1978 symuodd Ceinwen i lawr am sbel i aros gyda Megan. Yn ystod ei harhosiad, ystyriodd werthu ei chartref yn y gogledd a rhoi ei harian yn y Deri. Nid oedd Cliff a Megan yn hapus iawn gyda hyn. Synhwyrodd Ceinwen eu gwrthwynebiad ond gwnaeth Cliff ei orau i gelu'r gwir rhagddi.

Yn 1984, wrth iddi fynd i oed daeth i lawr o'i chartref yn Nghaernarfon i fyw at ei merch.

Treuliodd gyfnod go helaeth yng nghartref Brynawelon ac yno daeth yn ffrindiau mawr gyda'r Parch. T L Thomas a hynny er mawr boen i Bella Davies.

O dipyn i beth datblygodd Mrs Owen glefyd Alzheimer ac aeth i fyw at Megan i'r Deri Arms.

Yn 1986 cafodd ei dal yn dwyn mewn archfarchnad, ac er i'r cyhuddiad yn ei herbyn gael ei ollwng prysurodd Bella i ddweud wrthi nad oedd hynnu'n golygu ei bod yn ddieuog. Galwodd Maggie Post hi'n lleidr ac er mawr ofid i Megan ffoniodd Ceinwen ei chyfreithiwr.

Bu ffrae fawr rhwng Reg a Ceinwen wrth iddi hi a Megan drefnu fod Gareth Wyn yn derbyn addysg breifat yng Ngholeg Caeron. Gorfodwyd Reg i gyd-fynd â'u cynlluniau a chafodd ei ddiarfel o'r Blaid Lafur am ei drafferth.

Noson Guto Ffowc 1988 bu bron iddi roi'r Deri ar dân a sawl gwaith aeth i grwydro gan feddwl ei bod mewn cyfnod gwahanol o'i bywyd.

Bu farw yn hydref 1989 tra bod Reg a Megan ar drip yn Llydaw. Cafodd ei tharo'n wael a gwrthododd Dr Gwyn Prosser roi llawer o sylw iddi. Beiodd Megan ei hunan am fynd dramor. Categori:Cymeriadau
Categori:Cyn Gymeriadau
Categori:Preswylwyr Bryn Awelon
Categori:Preswylwyr fflat y Deri
Categori:Cymeriadau marw
Categori:Ymadawiadau 1989
Categori:Dyfodiadau 1977
Bethan Price

## Bethan Price "Jesse"

Fel dihiryn yn rhedeg gweithredid gwerthu cyffuriau;r ardal y cyflwynwyd **Bethan Price** (adnabyddwyd fel "**Jesse**". Yn ddiweddarach datgelwyd ei bod yn gyn gariad i Dylan Ellis ac yn fam i Aled Richards.

### **Darganfod y deliwr**

Tra bod Ricky Jones yn yr ysbyty yn dilyn ei gwymp o do'r siop daeth ei dad, Mark Jones yn benderfynnol o ddarganfod pwy oedd yn gyfrifol am ddelio’r cyffuriau. Bu’n cwesitynu Jamie Fenchurch a cafodd fanylion cysywllt y deliwr gan Sioned Charles ond yn ofer by ei ymdrechion er ddo greu stwr drwy gyhuddo nifer o’r prentrefwyr gan gynnwys Garry Monk a Kath Jones ei fam. Yn ddiarwybod i’r teulu Jones roedd yr un a oedd yn gyfrifol am ddelio’r cyffuriau yn lawer agosach nad oedd unrhywun wedi ddyfalu - Debbie Jones.

Droes flwyddyn yn gynt roedd Debbie wedi cael ei hun mewn dyledion mawr, ac er mwyn eu clirio cychwynodd ddosbarthu cyffuriau ar ran **Jesse**, deliwr lleol. Yn dilyn anafiadau Ricky cychwynodd Debbie gwesitynu ei rhan yn y cylch a ceisodd fynnu wrth Jesse bod ei dyddiau o ddelio drosodd. Cododd fygythiadau Jesse gryn ofn arni, ac i wneud pethau yn waeth bu i Gwyneth Jones, cyflogwr Debbie ddarganfod ei chyfrinach.

Wrth weld cyfle i wneud arian ychwanegol penderfynodd Gwyneth gymryd lle Debbie yn gweithio i Jesse. Er ei amheuon cytunodd Jesse a’r trefniant ond o fewn dim ceisiodd Gwyneth gymryd mantais o'r sefyllfa a twyllo ei chyflogwr newydd drwy lastwreiddio'r cyffuiau er mwyn gwerthu mwy ohono.

### **Marwolaeth Jamie Fenchurch**

Yn ddiweddarach disgynnodd gyffuriau allan o fag Jamie yn yr ysgol o flaen ei athrawes Ffion Llywelyn. Galwyd yr heddlu i'w cwestiynnu a cafodd ei diarddel o'r ysgol.

Parhaodd Jamie i weithio i Jesse yn dosbarthu cyffuriau ond pan welodd hithau Jamie yn siarad gyda'r heddlu herygipwyd hi. Yr unig dyst i'r digwyddiad oedd Sioned Charles.

Yn ddiweddarach darganfuwyd corff Jamie.
Frank Price

**Tad Alan Price, a'r un a fu'n gyfrifol am ymosod a lladd Dyff Jones yn 2000.**

#### **Diwedd y daith i Dyff**

Yn 2000 roedd trigolion y pentref yn cael trafferthion diddiwedd gan griw o bobol ifanc yn cynnwys Melanie Griffiths ag Alan Price. Roedd y caffi dan reolaeth Diane Francis yn darged cyson yn ogystal â'r swyddfa heddlu ble'r oedd Beryl Nicholas newydd gychwyn sydd newydd fel derbynnydd.

Yn benderfynol o brofi ei bod hi'n abl o wneud y gwaith roedd Beryl yn gyndyn o reportio galwadau ffug y criw hyd yn oed wedi i Reg Harries geisio rhoi perswâd arni.

Ceisiodd Reg gymryd materion i'w ddwylo'i hyn a mynd i gael gair hefo tad Alan, **Frank Price**. Doedd fawr o groeso ar yr aelwyd; gyda Frank yn ymddwyn yn fygythiol â'n hollol anfodlon o dderbyn y cwynion yn erbyn ei fab.

Yn sgil ymddygiad y criw ifanc penderfynodd rai o'r trigolion gymryd tro yn cadw golwg tu allan i'r orsaf heddlu. Ar dro Teg Morris llwyddodd Alan Price i'w wthio i'r eithaf drwy sôn am berthynas newydd Cassie Morris a Hywel Llywelyn a tharodd Teg ef.

Doedd Frank ddim yn hapus o glywed am weithred Teg ac roedd yn benderfynol o ddial. Ceisiodd Dyff Jones ddychryn Frank ond gwneud pethau'n waeth wnaeth hynny. Torrodd Frank a'i griw i mewn i'r fflat uwchben siop y pentref ble'r oedd Teg wedi bod yn aros heb wybod fod Teg eisoes wedi penderfynu gadael y pentref am gyfnod. Un oedd adref yn y fflat fodd bynnag oedd Denzil ac ymosodwyd arno yn ffyrnig.

Heb dystiolaeth bu'n rhaid i'r heddlu ryddhau Frank a bu'n mwynhau profocio Dyff. Yn anfodlon gadael i bethau fod trefnodd Dyff i gyfarfod Frank yn hwyr un noson gyda'r bwriad o gwffio. Yn anffodus i Dyff daeth Frank a'i griw gydag o i ymosod arno yn ddidrugaredd.

Yn ddiarwybod i Price roedd Gareth Jenkins a Rob Owen yn dyst i'r ymosodiad, yno ar stake-out gyda'r heddlu i geisio dal gang Frank ar wybodaeth eu bod yn bwriadu dwyn o warws y noson honno, gwybodaeth oedd wedi dod o dip-off gan Dyff ei hun.

Arestiwyd Price ar gyhuddiad o GBH ond gwaethygu gwnaeth sefyllfa Dyff. Bu farw o'i anafiadau yn annisgwyl pythefnos wedi'r ymosodiad.

Wedi iddo ddod â'i draed yn rhydd ar ôl lladd Dyff, ar 25 Awst 2000 ar ôl noson allan yn y dafarn, llwyddodd Dave Marshall i feddwi Frank yn drwm, ac yn ystod ffrwgwd, fe wthiodd Price i lawr grisiau'r tŷ gan ei ladd.
Cheryl Thomas

**Chwaer Gaynor Llywelyn a gafodd ei magu arwahan gan eu rhieni biolegol wedi i Gaynor gael ei mabwysiadau.**

### **Chwaer a cartref newydd i Gaynor**

Yn 2023 cychwynnodd Gaynor Llywelyn dderbyn galwadau dienw. Bu'n poeni yn arw, yn enwedig pan gychwynnodd dderbyn ar-lein hefyd. Daeth y cyfan i ben pan ddaeth cnoc ar ddrws Llwyncelyn gan ddieithryn - **Cheryl Thomas** yn datgan bod eu mam wedi marw.

Datgelai Cheryl ei fod yn chwaer fiolegol i Gaenor ac mai'r cyntaf iddi glywed amdani oedd pan yrrodd hithau lythyr ar eu mam Elsie Thomas. Gwahoddai Gaynor ei chwaer newydd i aros gyda nhw er mwyn cael dod i'w hadnabod yn well er waethaf amheuon Hywel. Parhaodd Hywel i amau'r gwaethaf, yn enwedig pan na alli ddarganfod tystiolaeth o seremoni angladd Elsie. Cafodd Cheryl ei brifo'n ofnadwy gan ei gyhuddiadau a gadael Llwyncelyn. Y bore canlynol cafodd Britt Monk sioc enfawr i agor MFC a sylwi bod Cheryl wedi torri mewn yno i gysgu, heb unman arall i droi. Yn y pendraw llwyddodd Gaynor i ddarganfod ei chwaer a'i pherswadio i ddychwelyd i Lwyncelyn. Gwaethygu gwnaeth pethau rhwng Hywel a Cheryl fodd bynnag gyda Gaynor hyd yn oed yn ei daflu allan un noson.

Yn dilyn ffrae arall ar ôl i Hywel weld Cai a Gaynor gyda'i gilydd penderfynodd Gaynor ddod a'r berthynas i ben unwaith ac am byth. Yn hytrach na thaflu Esther allan o'i chartref penderfynodd ofyn i Cheryl os gaiff symud ati hi yn 39 Maes y Deri, ble'r oedd Cheryl eisoes wedi gwneud trefniadau i rentu gan Kath Jones.

Roedd byw yn Maes y Deri yn newid byd i Gaynor ac mewn ymgais i geisio plesio ei chwaer aiff dros ben llestri drwy geisio gwario i wneud y lle yn fwy cartrefol. Doedd Cheryl ddim yn hapus iawn gyda hyn a mynnu bod hi eisiau pethau deimlo’n hafal rhwng y ddwy chwaer a bod hi ddim eisiau arian ddod yn broblem rhyngddynt.
Ben Owen

**Mab Rob ac Alison Owen. Brawd Elin.**

Symudodd i fyw i'r fflat uwchben y swyddfa heddlu gyda gweddill ei deulu yn 2001.

Gyda'i ffrind Gruff Hughes cychwynodd chwarae triciau ar bysgotwyr y cwm wrth chwilio am bethau i wneud dros y gwyliau haf. Yn y pendraw magodd gyfeillgarwch gyda Teg Morris wedi iddo ddangos diddordeb mewn pysgota ei hun.

Pan oedd Gruff a'i deulu ar wyliau yn Llydaw credai Ben fod eu cwningen 'Flopsy' wedi cael ei ladd gan Snot, ci Darren Howarth a oedd yn ei ofal ar y pryd.

Gyda help Teg llwyddodd i gael cwningen arall yn ei le a'i baentio i edrych yn debyg i Flopsy. Cafodd y teulu Hughes syndod enfawr wedi dychwelyd o'i gwyliau gan fod y Flopsy gwreiddiol wedi marw cyn iddyn nhw adael.

Gadawodd Ben Gwmderi gyda'i fam a'i chwaer wedi diwedd priodas ei rieni yn 2002.
Categori:Cymeriadau
Categori:Cyn Gymeriadau
Categori:Y teulu Owen
Categori:Ymadawiadau 2002
Emma Francis

**Merch Terry Francis a gafodd ei magu fel merch i'w modryb Diane. Mam Hannah Francis.**

Yn 1998 y gwelwyd Emma Francis yng Nghwmderi gynta. Cyhuddodd Reg Harries o ymyrryd yn rhywiol gyda hi mewn pwll nofio ond daeth yn amlwg yn ddiweddarach mai Mark Jones oedd wedi talu iddi wneud y cyhuddiad.

Ar Emma 'roedd y bai am i'w chartre gael ei losgi oherwydd fod arni arian am gyffuriau i gang leol. Bu'n rhaid i Emma a Diane symud i fyw at Reg a Rhian Haf. 'Roedd Rhian yn casu Emma oherwydd y cyhuddiad yn erbyn Reg ond buan y daeth y ddwy'n ffrindiau wrth iddynt geisio gwahanu Reg a Diane.

### Rhedeg i ffwrdd

Yn haf 1998, darganfu Emma nad Diane a Graham oedd ei rhieni ond Terry, brawd Diane, a'i wraig Yvonne. Chwalodd hyn fyd Emma a rhedodd i ffwrdd o gartre. Dychwelodd ar ôl Nadolig 1998 ond twyll oedd y cwbl a gadawodd ar ol iddi ddwyn arian o 'safe' y caffi.

Pan ddaeth Graham yn ôl i Gwmderi aeth i chwilio am Emma a daeth o hyd iddi yn Llundain. Twyllodd Emma nhw eto a diflannu.

Er hynny, daeth cri am help oddi wrth Emma yng nghanol 1999 gan ei bod wedi ei harestio gan yr heddlu yn Amsterdam ar amheuaeth o achosi marwolaeth ei ffrind, Liz. Cyffuriau oedd wrth wraidd hyn unwaith eto.

### Canu mewn grwp

Bu Emma'n aelod o'r band Cic Mul gyda Hywel Llywelyn a Steffan Humphries am gyfnod cyn iddi fynd i deithio'r cyfandir gyda grwp arall. Dychwelodd i Gwmderi yn feichiog a bu cryn ddirgelwch am fisoedd ynglyn a phwy oedd y tad. Datgelwyd yn y pendraw mai Steffan ydoedd yn deillio o'u perthynas gudd yn nyddiau'r band.

Wedi i Hannah gael ei geni aeth Emma i ffwrdd gan nad oedd yn gallu ymdopi. Roedd wedi gobeithio y byddai Reg yn gofalu am Hannah ond dychwelodd i ddarganfod ei bod gyda Diane a Steffan.

Categori:Cymeriadau
Categori:Cyn Gymeriadau
Categori:Dyfodiadau 1998
Categori:Ymadawiadau 2005
Categori:Y teulu Francis
Gwilym Morgan

**Tad Lisa Morgan bu yn ei cham-drin fel plentyn.**

### **Cam-drin ei ferch**

Cyrhaeddodd **Gwilym Morgan** Gwmderi yn wreiddiol i chwilio am ei ferch Lisa. Amharod iawn oedd Lisa i siarad â’i thad hyd yn od wedi iddo ddatgelu bod ei mam Ann Morgan yn yr ysbyty yn Aberystwyth gyda dyddiau yn unig i fyw.

Wedi sawl galwad gan nyrs yn ysbyty ei mam perswadiwyd Lisa i fynd i ymweld â hi yn yr ysbyty. Doedd y ddwy heb siarad ers blynyddoedd ac roedd Ann yn benderfynol o ymddiheuro i Lisa am adrodd cyn gariad priod i Lisa i'r awdurdodau am gysgu a hi pan oedd hi o dan oed - ffrae a gredai Ann oedd sail y bwlch rhyngddynt. Roedd ymateb Lisa yn gandryll gan ei bod hithau am i’w mam ymddiheuro am rywbeth llawer mwy difrifol. Gadawodd ei mam yn ei dagrau a bu farw Ann y diwrnod canlynol heb faddeuant ei merch.

Er nad oedd bwriad gan Lisa i fynychu’r cynhebrwng, yn y pendraw nid oedd hi’n gallu cadw draw. Wedi’r angladd daeth Gwilym i Gwmderi i wynebu ei ferch ble daeth y gwir am berthynas Lisa a‘i rhieni i’r fei. Pan oedd Lisa yn blentyn roedd Gwilym edi ei cham-drin yn rhywiol. Roedd Lisa yn grediniol bod ei mam yn gwybod y cyfan am y cam-drin. Daeth Gwilym yn chwilio am faddeuant ond doedd Lisa ddim am ei weld.

Trodd Gwilym at yr heddlu ble cyfaddefodd y cyfan am y cam-drin i Sarjant Gill Morgan ag Inspector Gwenda Roberts ond nid oedd Lisa’n fodlon gwneud cyhuddiad swyddogol yn ei erbyn felly bu’n rhaid i’r heddlu ei ryddhau. Pan ddaeth Gwilym i ofyn i’w ferch pam nad oedd hi’n fodlon iddo gael ei gosbi gan yr heddlu dwedodd Lisa y byddai’n well ganddi ei weld yn dioddef am weddill ei oes ac na fyddai byth yn cael maddeuant ganddi.

### **Dychwelyd i Gwmderi**

Yng ngwanwyn 2000, daeth Gwilym yn ôl i'r Cwm i geisio cymodi gyda'i ferch Lisa, ond nid oedd Lisa'n groesawgar iddo o gwbl, gan ei anfon o'i swyddfa.

Ond daeth yn ôl rai diwrnodau wedyn gan erfyn ar Llew i gael gair gyda Lisa, gan ddweud wrthi fod ganddo liwcemia, a bod angen trawsblaniad arno fe, a Lisa oedd ei unig obaith. Ond doedd Gwilym ddim wedi dweud y gwirionedd wrth Llew am be wnaeth e i Lisa pan oedd yn blentyn.

Wedi i Llew ddod i wybod y gwir, aeth i'r ysbyty i weld Gwilym lle'r oedd yn disgwyl am drawsblaniad, ac fe fu Gwilym yn pledio ar Llew i ofyn i Lisa ddod i'w weld.thumb|224x224px|Trefor Selway oedd yr ail actor i chwarae rhan GwilymWedi i Lisa gael y prawf i weld a allai fod yn gymwys i helpu'i thad, daeth y prawf nôl yn negyddol. Aeth i'r ysbyty i weld Gwilym, ac er i'w thad ymddiheuro iddi am yr holl bethau ffiaidd yr oedd wedi'i wneud iddi, fe alwodd Lisa ef yn anifail, ac yn gobeithio y bydde'n marw'n sydyn ac yn mynd ar ei ben i uffern.

Categori:Cymeriadau
Categori:Cyn Gymeriadau
Categori:Dyfodiadau 1997
Categori:Ail-ddyfodiadau 2000
Categori:Cymeriadau marw
Evelyn Seymour

**Cyn-wraig Ivor Seymour.**

Pan fu Ivor yn benderfynol o brynu Rhif 7 gan Maggie Matthias penderfynodd mai'r unig ffordd y gallai dalu'r swm o £15 mil oedd i roi stop ar ei daliadau ariannol i Evelyn.

Y noson cyn ei briodas â Gladys cyrhaeddodd Evelyn o Fanceinion i fygwth mynd ag Ivor i'r cwrt am stopio ei daliadau cynhaliaeth. Yn ei thymer, aeth Evelyn draw i siarad â Gladys gan ddatgelu mai nid hi oedd wraig gyntaf Ivor.

Poenai Ivor na fyddai Gladys yn mynd ymlaen â'r seremoni, ond er iddi gyrraedd yn hwyr priodi bu eu hanes, a ni ddaeth Evelyn yn ôl i Gwmderi.

Categori:Cymeriadau
Categori:Cyn Gymeriadau
Categori:Dyfodiadau 1986
Categori:Ymadawiadau 1986
Categori:Gwestai 1986
2 Rhagfyr 2013

## Plot

Mae Gwynfor a Madge allan ar y stryd, ac yn cael sioc wrth weld tacsi yn cyrraedd y Cwm, ac mae Darren yn dod allan, gan gyfarch ei frawd Kevin, sydd ddim yn rhy falch o'i weld; daw Sheryl allan drwy ddrws ei thŷ a'i gyfarch. Mae Darren yn mynd i dŷ Meic, ac mae Anita ag ef yn cael tipyn o syrpreis wrth iddo ddod drwy'r drws, ac maen nhw'n wrtho bod yn rhaid iddo aros gyda nhw.

Mae Darren a Meic wedyn yn mynd i'r Deri, ac mae Ows sy'n gweithio y tu-ôl i'r bar yn ei gofio. Er i Meic rybuddio Kevin i beidio dweud dim byd, mae'n cyfadde' wrth Darren ei fod wedi treisio Sheryl ar y noson cyn y briodas. Dydy hyn ddim yn mynd i lawr yn dda iawn gan Darren, ac mae'n rhaid i Meic ei atal rhag ymosod ar ei frawd. Mae Darren yn holi Meic pam na gafodd wybod am hyn cyn nawr.

Erbyn hyn, mae Sheryl wedi brysio draw at Anita, sy'n ei chynghori i beidio â dweud dim byd, neu fe allai'r cyfan fynd yn llanast. Pan â Darren i'r Deri i weld Sheryl a Wil, mae Wil wrth ei fodd yn gweld ei dad, ac yn cael crys rygbi'n anrheg ganddo, ond mae Darren yn dweud wrth Sheryl ei fod wedi clywed ei bod wedi cael ei threisio gan Kevin.

Adref, mae Meic yn dawel iawn ac mae Anita yn synhwyro bod rhywbeth o'i le, felly mae Meic yn datgelu wrthi fod Kevin wedi dweud wrth ei frawd am be wnaeth e i Sheryl; mae Anita wedi'i brawychu o glywed fod Kevin wir wedi treisio Sheryl, a'r ffaith hefyd bod Meic wedi cadw hynny rhagddi. Mae Meic yn awgrymu y dylen nhw aros i weld sut y mae Darren yn ymateb.

Yng nghegin y Deri, mae Darren yn wynebu Kevin, ac yn holi sut y gallai ei frawd fod wedi treisio rhywun yr oedd e'n honni ei fod yn ei charu. Mae Kevin yn cwestiynu Darren a yw wir yn meddwl fod Sheryl yr angel y mae Darren yn meddwl ei bod hi; mae'n dweud y dylai glywed y stori i gyd, ac y dylai fod yn holi pam ei bod hi'n rhydd, a ddim yn y carchar am geisio llofruddio. Mae Darren yn credu mai celwydd yw'r cyfan, ond mae Kevin yn dweud wrtho bod dwy ochr i bob stori.

Pan mae'n mynd yn ôl i dŷ Meic, mae Darren yn mynnu gwybod pam eu bod nhw'n caniatau i Kevin fyw yno ar ôl beth wnaeth e i Sheryl, ac mae Anita yn cytuno y dylai adael, er gwaethaf dadl Meic nad oes ganddo unrhyw le arall i fynd. Mae Darren yn benderfynol nad yw'n fodlon aros yn yr un tŷ â Kevin, ac mae'n mynd allan dan gwmwl i dŷ Sheryl. Mae Anita yn flin fod Meic wedi ei thwyllo hi a Darren; pan mae Kevin yn dod nôl, mae Meic yn dweud wrtho bod yn rhaid iddo adael y cartref, am nad oedd wedi cadw'i geg ar gau yn gynharach yn y Deri.

Dywed Sheryl wrth Darren fod Meic yn ffrind da, ac mai cael Wil o'i chwmpas yw'r unig beth sy'n ei chadw i fynd; fe syrthiodd hi mewn cariad â Moc, ac unig amcan hwnnw oedd i hudo Wil, ac fe ddaeth yn agos at lwyddo.

Ar ôl cael sicrhad gan Sheryl fod Wil yn iawn erbyn hyn, mae Darren yn eistedd yn dawel, yn meddwl am bethau, yna mae'n codi ac yn cerdded allan o'r tŷ.
Categori:Penodau
Categori:Penodau 2013
Categori:Cyfres 42
17 Hydref 2001

## Plot

Yn y Deri Arms, mae Sara a Diane yn ceisio stopio mwy o ddŵr rhag llifo i mewn i'r dafarn.

Mae Llew, Bleddyn, Steffan a Hannah yn dal i fod yn y car ar y llethr uwchben yr afon. Er i Bleddyn fynd allan i drio gwthio'r car yn ôl mewn ymgais i'w gael i symud, dyw'r car yn symud dim. Rhyngddyn nhw, maen nhw'n penderfynu y dylai un ohonyn nhw fynd yn ôl i lawr yr hewl i drio ffindio help. Bleddyn sy'n cael yr orchwyl hynny, ac mae'n gadael i chwilio am help.

Yn y garej, mae Darren a Sheryl wedi cysgu gyda'i gilydd, ac mae Sheryl yn teimlo'n euog ac yn difaru. Mae'n trio gwisgo amdani er mwyn gadael ar frys. Mae Darren yn ei stopio ac yn dweud wrthi ei fod e am y tro cyntaf ers amser maith, yn teimlo fel tase rhywun wirioneddol ei angen - a hi sy'n gyfrifol am hynny. Maen nhw'n rhoi cwtsh i'w gilydd, ac mae hynny'n gwneud i Sheryl feddwl fod yna ddyfodol iddyn nhw, gan ddechrau gwneud cynlluniau. Er hyn mae Darren yn ei hatgoffa ei fod yn ddyn priod, ac felly does dim dyfodol i'r ddau fel cwpwl. Ar ôl i Sheryl siarad ag ef, mae'r ddau'n cysgu gyda'i gilydd unwaith eto. Wedi hynny, mae'r ddau'n cytuno i barhau i weld ei gilydd, y tu-ôl i gefn Lowri.

Gyda'r tywydd yn gwaethygu, mae Llew, Steffan a Hannah yn eistedd yn y car, ond mae'r car yn llithro i lawr y llethr ac i mewn i'r afon. Mae Bleddyn yn brysio atyn nhw ar ôl clywed y car yn bwrw'r dŵr, ac mae'n darganfod y tri yn sownd o fewn y car ynghanol yr afon.

Neidia Bleddyn i mewn i'r afon i'w helpu, ac mae Steffan yn ymestyn Hannah iddo, ac mae'n gosod y babi ar y glaswellt er mwyn ei diogelu.

Llwydda Steffan i ddringo allan o'r ffenest ar ei ben ei hun, ac yna mae'n trio llusgo Llew allan drwy'r ffenest.

Ar ôl tipyn o straffaglu, mae Llew yn llwyddo i ddod allan o'r car, ac wrth i Steffan nofio tuag at y lan, mae'n gweld Llew yn cael ei dynnu i lawr gan lif yr afon, a diflannu.

## Cast

Diane Francis - Victoria Plucknett

Sara Thomas - Helen Rosser Davies

Bleddyn Matthews - Dewi Rhys Williams

Llew Matthews - Rhys Parry Jones

Steffan Humphries - Huw Garmon

Hannah Francis - Abi Catrin Smith

Sheryl Hughes - Lisa Victoria

Darren Howarth - Huw Euron

## Nodiadau

Ymddangosiad olaf Llew Matthews
Categori:Cyfres 28
Categori:Penodau
Categori:Penodau 2001

Categori:Ymddangosiadau Darren Howarth
Categori:Ymddangosiadau Sheryl Hughes
Categori:Ymddangosiadau Hannah Francis
Categori:Ymddangosiadau Llew Matthews
Categori:Ymddangosiadau Steffan Humphries
Categori:Ymddangosiadau Bleddyn Matthews
Categori:Ymddangosiadau Sara Thomas
Categori:Ymddangosiadau Diane Francis
Edgar Sutton

**Canwr gwlad, mecanic ac ymwelydd cyson i Gwmderi trwy'r 80au. Ffrind mawr i Meic Pierce.**

## **Straeon**

### Jac yn colli ei olwg

Aeth Jac Daniels a Wayne Harries i bartneriaeth gydag Eifion Thomas a thra oedd y ddau yn profi car newydd ffrwydrodd y car gyda'r ddau ynddo. Drwy drugaredd roedd Sabrina Harries a Meic Pierce gerllaw ac achubwyd y ddau. Fodd bynnag, collodd Jac ei olwg a beiodd Meic.

Ymhen amser gwnaeth Wayne Harries iddo sylweddoli nad ar Meic roedd y bai. Gyda Jac bellach yn methu gwneud llawer yn y garej penderfynwyd cyflogi dyn ychwanegol. Cyrhaeddodd**Edgar Sutton** Gwmderi.

### **Canu gwald**

Bu'n rhannu fflat gydag Meic Pierce am gyfnod. Canu gwlad oedd byd Edgar a châi ambell gyfle i ganu yn y Deri Arms. Ymunodd Nansi Furlong yn ei act am gyfnod byr.
Dr Matthew Edwards

**Cyn cyd-weithiwr i Dr Gwen White o'i chyfnod fel meddyg teulu yng Nghaerdydd.**

Collodd ei wraig Lousie i gancr a bu Gwen yn gefn iddo yn ei alar. Can gymrodd Matthew garedigrwydd Gwen am rywbeth mwy a chychwynnodd pethau fynd yn obsesiwn ganddo.

Daeth i Gwmderi ym mis Hydref 2002 yn dilyn symudiad y teulu White i'r pentref, yn honni ei fod mewn cariad gyda hi ers ei dyddiau yng Nghaerdydd.

Doedd Sion White ddim yn hapus iawn o'i weld a bu iddo fygwth Matthew i gadw ymhell o'i deulu.
Gwen Phillips

## Teulu

### Taid

Ifor Walters (taid mabwysiedig)
Robert Jones (taid naturiol)

### Cefndryd

Sioned Charles
John Rees
Angela Probert
Huwi John Probert

**Merch Rod a Gina sydd bellach yn byw yn Bahrain gyda'i thad.**

Categori:Dyfodiadau 1994
Categori:Ymadawiadau 1999
Categori:Y teulu Walters
Categori:Preswylwyr Rhif 7, Stryd Fawr
Categori:Genidigaethau 1994
Categori:Genidigaethau
Categori:Cymeriadau
Categori:Cyn Gymeriadau
Babs Lloyd

## 'Babs' Carys Wyn Lloyd

Symudodd Babs i Gwmderi yn 2001 gyda'i chyd-fyfyrwyr Dyl a Moggs i rhentu Rhif 7, Stryd Fawr gan Ieuan Griffiths.

Roedd hi'n astudio'r Gymraeg yn Ngholeg y Drindod Caerfyrddin.

Roedd cryn stwr pan symudodd y myfyrwyr i mewn, gan eu bod yn creu sŵn gyda'u partion, ac yn chwarae cerddoriaeth uchel tan yr oriau mân, yn digio rhai o'u cymdogion fel Reg Harries a Denzil Rees.

Llwyddodd Babs hefyd i roi ei throed ynddi gyda Lowri Jenkins drwy ddatgelu yn ddiniwed ei bod hi wedi gweld Sheryl a Darren Howarth yn cusanu. Roedd Babs wedi cangymeryd Sheryl a Darren am y cwpwl, yn hytrach na Darren a Lowri.

Meddalodd agwedd Reg a Babs at eu gilydd pan gafodd hi waith yn y Caffi. Er hyn, byr iawn oedd ei chyfnod yn gweithio yn y caffi, gan iddi gael cynnig gwaith a oedd yn talu'n well wedyn y tu ôl i'r bar yng nghlwb dawnsio lap Hywel Llywelyn, Labswchan.

Dychwelodd i'r Cwm ym Mehefin 2003, fel swyddog newydd Menter Iaith Tywi, yn y swyddfeydd oedd yn cael eu hadnewyddu yn hen adeilad Gorsaf Heddlu Cwmderi.

Categori:Cyn Gymeriadau
Categori:Preswylwyr Rhif 7, Stryd Fawr
Categori:Cymeriadau
Categori:Dyfodiadau 2001
Categori:Gweithwyr Caffi'r Cwm
Categori:Gweithwyr Labswchan
Categori:Ymadawiadau 2003